Diari Oficial de la Generalitat Valenciana


Sumari del DOGV 1965, del 16-02-1993 (1993/827176)

RESOLUCIÓ de 21 de desembre de 1992, del Conseller de Sanitat i Consum, per la qual modifica el catàleg general de dispensació de productes ortoprotèsics inclosos en l'article 108 de la Llei General de la Seguretat Social, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1965

Data del DOGV
:   16-02-1993

Secció del DOGV
:   ALTRES DISPOSICIONS

Número del document
:   1993/827176


Data del document
:   21-12-1992

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 21 de desembre de 1992, del Conseller de Sanitat i Consum, per la qual modifica el catàleg general de dispensació de productes ortoprotèsics inclosos en l'article 108 de la Llei General de la Seguretat Social, en l'àmbit de la Comunitat Valenciana.  
L?article 4, apartat u, de l?Ordre de 23 de novembre de 1989, de la Conselleria de Sanitat i Consum, pen l'àmbit de la Comunitat Valenciana, disposa que el catàleg general, que figura en l'annex de l'esmentada ordre, pot ser modificat mitjançant resolució del Conseller de Sanitat i Consum, a proposta de la comissió executiva reguladora de la prestació ortoprotèsica, i per tot això:  
Vista la proposta preceptiva de la comissió executiva de regulació de la prestació ortoprotèsica per la qual sol·licita la modificació del catàleg general de productes dispensables en l'àmbit de la Comunitat Valenciana i en compliment dels requisits indicats en l'article 4, punt 2, de l'abans esmentada Ordre de 23 de novembre de 1989, resolc:  
Primer  
El catàleg que figura com a annex a aquesta resolució és l'oficialment vàlid a partir de l?1 de gener de 1993, per al que disposen els articles 1 i 2 de l'Ordre de 23 de novembre de 1989, de la Conselleria de Sanitat i Consum.  
Segon  
Els productes identificats amb «H» després del seu codi d'article es consideraran d'«ús exclusiu hospitalari» i podran ser prescrits, exclusivament, pels facultatius especialistes dependents de centres hospitalaris, propis o concertats.  
Tercer  
Es modifica la codificació dels articles inclosos en l'annex IV, els dos primers dígits dels quals seran «EC» (Especial Control). La prescripció dels dits productes estarà sotmesa a l'autorització prèvia de les unitats d'inspecció o direccions d'institucions del Servei Valencià de Salut (SVS), d'acord amb allò establert en l'article dos, apartat segon, de l?ordre de 23 de novembre de 1989, de la Conselleria de Sanitat i Consum.  
Quart  
L'annex IV podrà ser modificat per acord de la comissió executiva reguladora de la prestació ortoprotèsica i les dites modificacions hauran de ser comunicades a les associacions d?ortopèdies, al Servei d'Inspecció, a la Intervenció Delegada del SVS, com també als diferents centres de gestió del SVS.  
Cinquè  
L?annex II de l?Ordre de 4 de novembre de 1991 continuarà actualitzant-se periòdicament, i s'hauran de comunicar les altes i baixes que es produesquen dese novembre de 1991 continuarà actualitzant-se periòdicament, i s'hauran de comunicar les altes i baixes que es produesquen des de la secretaria de la comissió executiva reguladora de la prestació ortoprotèsica a les associacions, a la Intervenció Delegada del SVS, al Servei d'Inspecció i als centres de gestió del SVS.  
Sisè  
Els productes identificats amb «R» després del seu codi d'article en el catàleg general són considerats reutilitzables per la comissió executiva reguladora de la prestació ortoprotèsica, segons el procediment de recuperació que establesquen els mateixos centres de gestió.  
Setè  
Els proveïdors acollits a aquesta resolució hauran de lliurar al pacient, junt amb el producte ortoprotèsic, el document informatiu facilitat pel SVS en què s'especifique el codi de l'article i si aquest és reutilitzable o no.  
Vuitè  
La factura mensual per associació, mes i província, de cadires de rodes podrà ser agrupada amb la corresponent a ortopròtesi en una factura única.  
DISPOSICIO FINAL  
Aquesta resolució entrarà, en vigor el dia 1 de gener de 1993.  
València, 21 de desembre de 1992.- El Conseller de Sanitat i Consum: Joaquín Colomer Sala.  
Veure imatge